CELEX: 32015R1595
Language: sl
Date: 2015-09-21 00:00:00
Title: Izvedbena uredba Komisije (EU) 2015/1595 z dne 21. septembra 2015 o odobritvi spremembe specifikacije za ime, vpisano v registru zaščitenih označb porekla in zaščitenih geografskih označb, ki ni manjša (Zgornjesavinjski želodec (ZGO))

24.9.2015   
            
            
               SL
            
            
               Uradni list Evropske unije
            
            
               L 248/39
            
         IZVEDBENA UREDBA KOMISIJE (EU) 2015/1595
   z dne 21. septembra 2015
   o odobritvi spremembe specifikacije za ime, vpisano v registru zaščitenih označb porekla in zaščitenih geografskih označb, ki ni manjša (Zgornjesavinjski želodec (ZGO))
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,
   ob upoštevanju naslednjega:
   
               (1)
            
            
               V skladu s prvim pododstavkom člena 53(1) Uredbe (EU) št. 1151/2012 je Komisija preučila vlogo Slovenije za odobritev spremembe specifikacije za zaščiteno geografsko označbo „Zgornjesavinjski želodec“, registrirano v skladu z Uredbo Komisije (EU) št. 1154/2011 (2).
            
         
               (2)
            
            
               Ker zadevna sprememba ni manjša v smislu člena 53(2) Uredbe (EU) št. 1151/2012, je Komisija v skladu s členom 50(2)(a) navedene uredbe vlogo za spremembo objavila v Uradnem listu Evropske unije
                   (3).
            
         
               (3)
            
            
               Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba spremembo specifikacije odobriti –
            
         SPREJELA NASLEDNJO UREDBO:
   Člen 1
   Sprememba specifikacije, objavljena v Uradnem listu Evropske unije v zvezi z imenom „Zgornjesavinjski želodec“ (ZGO), se odobri.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. septembra 2015
      
         
            Za Komisijo
         
         
            V imenu predsednika
         
         Phil HOGAN
         
            Član Komisije
         
      
   
   
      (1)  UL L 343, 14.12.2012, str. 1.
   
      (2)  Uredba Komisije (EU) št. 1154/2011 z dne 10. novembra 2011 o vpisu imena v register zaščitenih označb porekla in zaščitenih geografskih označb (Zgornjesavinjski želodec (ZGO)) (UL L 296, 15.11.2011, str. 14).
   
      (3)  UL C 145, 1.5.2015, str. 22.